बेंगलुरु में फैंस सेल्फी लेना चाहते थे, होटल से कार तक पहुंचने के लिए करनी पड़ी मशक्कत
Virat Anushka Security Breach; Cricketer Gets Angry At Anushka Sharma's Fan. विराट कोहली और उनकी पत्नी अनुष्का शर्मा बेंगलुरु में भीड़ में फंस गए। होटल के मुख्य दरवाजे से करीब 10 मीटर दूर खड़ी कार तक पहुंचने में भी काफी मशक्कत करनी पड़ी। कोहली ने पत्नी अनुष्का को भीड़ से बचाते हुए कार तक ले गए।
विराट कोहली और उनकी पत्नी अनुष्का शर्मा बेंगलुरु में भीड़ में फंस गए। होटल के मुख्य दरवाजे से करीब 10 मीटर दूर खड़ी कार तक पहुंचने में भी काफी मशक्कत करनी पड़ी। कोहली पत्नी अनुष्का को भीड़ से बचाते हुए कार तक ले गए। इस बीच एक फैंन ने अनुष्का के साथ जबरदस्ती सेल्फी लेने की कोशिश की। कोहली इस पर नाराज हो गए।
दरअसल रॉयल चैलेंजर्स बेंगलुरू का मैच आज चिन्नास्वामी स्टेडियम बेंगलुरु में पंजाब किंग्स इलेवन के साथ है। विराट मैच की वजह से बेंगलुरु में ही हैं। उनके साथ उनकी पत्नी अनुष्का शर्मा भी हैं। दोनों लंच करने के लिए बेंगलुरु के होटल में गए थे। जब लोगों को पता चला कि विराट-अनुष्का होटल में आए हैं। तो उनके साथ सेल्फी लेने वालों की भीड़ लग गई।
कोहली ने हाल ही में कहा था करियर के बुरे दौर में पत्नी अनुष्का का मिला था साथ
कोहली ने हाल ही में जियो सिनेमा पर CSK के पूर्व खिलाड़ी रॉबिन उथप्पा को दिए इंटरव्यू में कहा कि जब वह इंटरनेशनल और IPL में रन नहीं बना पा रहे थे, उस दौरान पत्नी अनुष्का का साथ मिला। लोग आलोचना कर रहे थे। उस दौरान अनुष्का ने उन्हें दबाव से निकलने में मदद की। वहीं उन्हें हमेशा प्रेरित किया और भरोसा जताया। जिससे उन्हें अपने फॉम में लौटने में मदद मिली।
कोहली इस सीजन में अब तक लगा चुके है 4 फिफ्टी
विराट कोहली IPL के 16 वें सीजन में अपने फॉम में लौट चुके हैं। अब तक खेले 7 मैचों में 46.50 की औसत से 279 रन बनाए हैं। उनका स्ट्राइक रेट भी 141.62 का रहा है। इसमें 4 हाफ सेंचुरी भी शामिल है।
नूर अहमद ने लपका डाइविंग कैच: पीयूष चावला की गलती पर भड़के रोहित शर्मा; गुजरात-मुंबई मैच के मोमेंट्स
IPL में मंगलवार को गुजरात सुपर जायंट्स और मुंबई इंडियंस के बीच अहमदाबाद के नरेंद्र मोदी स्टेडियम में मैच खेला गया। गुजरात ने पहले बल्लेबाजी करते हुए 20 ओवर में 6 विकेट पर 207 रन बनाए। जवाब में मुंबई इंडियंस के बल्लेबाज 20 ओवर में 9 विकेट पर 152 रन ही बना सके। पूरी खबर पढ़ने के लिए यहां क्लिक करें। 